Creștere de aproape 2% pentru Bursa de la București în prima ședință de tranzacționare din an. Aprecieri pe Transelectrica (3,7%), BRD SocGen (2,8%), Petrom (2,6%) și Banca Transilvania (2,6%)
Indicele BET – de referință pentru Bursa de Valori București și întreaga piață locală de capital – a urcat cu 1,86% vineri, 3 ianuarie, în prima ședință de tranzacționare din 2025, ajungând astfel la peste 17.000 de puncte. Benchmark-ul este cu 9,2% sub maximul consemnat vara trecută, iar dinamica de astăzi vine după un avans de 8,8% în 2024.